חטיבה 646

חטיבה 646, (לשעבר חטיבה 525) המכונה גם "עוצבת שועלי מרום", היא חטיבת צנחנים במילואים בצבא ההגנה לישראל. תג היחידה היה שועל מכונף בצבע צהוב על רקע אדום. מכונה גם "הדרומית", משום שבעבר הייתה אחת משלוש חטיבות הצנחנים במילואים שהיו תחת פיקוד ישיר של הפיקודים המרחביים, כאשר חטיבה זו הייתה כפופה לפיקוד הדרום. החטיבה הייתה כפופה, החל משנת 2000, לעוצבת סיני, ובשנת 2020 עברה לעוצבת הבזק (אוגדה 99).

בעבר הגיעו לחטיבה לוחמים בוגרי הגדודים השונים של חטיבת הצנחנים הסדירה והנח"ל המוצנח, כיום גדודי החטיבה מוזנים בעיקר מיוצאי גדוד 890 והסיירת של החטיבה הסדירה.

==היסטוריה==
החטיבה הוקמה ב-1974 בעקבות מלחמת יום הכיפורים. הבסיס לחטיבה היה גדוד 48 (כיום גדוד 8105), גדוד מילואים בפיקודו של שמעון כהנר (קצ'ה) שהוקם ב-1970 ולחם במלחמת יום הכיפורים בקרבות התעלה ובגזרת אסמאעיליה, אליו צורפו שני גדודים חדשים שהוקמו על בסיס יוצאי חטיבת הצנחנים הסדירה. גדוד 420 בפיקודו של מיכה בן ארי (קפוסטה), וגדוד 466 בפיקודו של נתן שונרי.

=== מלחמת לבנון הראשונה ===
החטיבה לחמה במלחמת לבנון הראשונה, תחת פיקודו של דובי הלמן, בקרבות לכיבוש צור, צידון, עאליי ובחמדון. כאשר גדוד 420 בפיקוד אבנר חרמוני, נלחם באזור סולטאן יעקב כחלק מחילוץ יחידות שריון. בהמשך פעלה החטיבה, תחת פיקודו של אבנר חרמוני, בפעילות מבצעית בלבנון בתקופה הארוכה של שהיית צה"ל ברצועת הביטחון.

כן ביצעו גדודי החטיבה לאורך השנים תעסוקה מבצעית שוטפת באינתיפאדה הראשונה. ובאינתיפאדה השנייה.

=== לאחר מלחמת לבנון הראשונה ===
לאחר ביצוע תוכנית ההתנתקות פעלו לוחמי החטיבה בגזרת רצועת עזה במספר פשיטות ומבצעים מיוחדים, אותם ביצע גדוד הסיור (6646) של החטיבה. כמו כן לחמה החטיבה גם במבצע עופרת יצוקה בגזרת בית לאהיא, וגויסה גם במבצע עמוד ענן. בשנת 2009 זכתה החטיבה בפרס מפקד זרוע היבשה ליחידות מצטיינות. בדצמבר 2012 זכתה החטיבה בפרס הרמטכ"ל ליחידות מצטיינות.

=== מלחמת חרבות ברזל ===
מחנות המרכז במלחמת חרבות ברזל, פברואר 2024]]
במלחמת חרבות ברזל הובילה החטיבה מספר פעולות בגזרת ג'נין כנגד ארגוני הטרור הפלסטיני. בנוסף, לאחר ההפוגה בלחימה לקחה חלק החטיבה במאמץ ההתקפי במרחב מרכז רצועת עזה כחלק מהתמרון הקרקעי. במהלך הקרבות ב-23 בדצמבר, נהרגו רס"ל (מיל') אליסף שושן<ref></ref>, ורס"ל (מיל') אוהד אשור<ref></ref> לוחמי גדוד 6646 של החטיבה, לאחר שעסקו בפעולה להרחבת מסדרון נצרים שמבתר את הרצועה מצפונה לדרומה. השניים נהרגו בפיצוץ מבנה ממולכד במרכז הרצועה. ב־30 בינואר נהרגו שני חיילים נוספים, סרן גבריאל שני<ref></ref> ורס"ב יובל ניר<ref></ref>, מלוחמי החטיבה.<ref></ref><ref></ref>

== גלריה ==
<gallery>
קובץ:Swords of Iron 646th Paratroopers Brigade (1).jpg|לוחמי חטיבה 646 במרכז רצועת עזה במלחמת חרבות ברזל
קובץ:Swords of Iron 646th Paratroopers Brigade (2).jpg|לוחמי חטיבה 646 במרכז רצועת עזה במלחמת חרבות ברזל
קובץ:Swords of Iron 646th Paratroopers Brigade (3).jpg|לוחמי חטיבה 646 במרכז רצועת עזה במלחמת חרבות ברזל
</gallery>

== מפקדי החטיבה ==
{| border=1 cellpadding=4 cellspacing=0
|- bgcolor="d61717"
!שם||תקופת כהונה||הערות
|-
| עמוס ירון|| יוני 1974 – אוגוסט 1976 || מפקד החטיבה מעת הקמתה
|-
|אמנון ליפקין-שחק|| אוגוסט 1976 – אוגוסט 1977 || לימים הרמטכ"ל ה־15, שר התיירות והתחבורה
|-
| דובי הלמן || אוגוסט 1977 – אוקטובר 1983 || מפקד החטיבה במלחמת לבנון הראשונה
|-
| אבנר חרמוני || אוקטובר 1983 - פברואר 1987 || לימים סגן מפקד אוגדה
|-
| יום טוב סמיה|| פברואר 1987 – אוקטובר 1988 ||
|-
| יואב הירש || אוקטובר 1988 – יולי 1990 ||
|-
| יום טוב סמיה || יולי 1990 – אוגוסט 1991 || תקופת כהונה שנייה, לימים מפקד פיקוד הדרום
|-
| ישראל זיו || אוגוסט 1991 – מאי 1993 || לימים ראש אגף המבצעים
|-
| אבי רוטשטיין || מאי 1993 – אפריל 1995 ||
|-
| ישי בר|| אפריל 1995 – מרץ 2000|| לימים נשיא בית הדין הצבאי לערעורים
|-
| פנחס זוארץ || מרץ 2000 – אוגוסט 2002 ||
|-
| רמי סקליטר || אוגוסט 2002 – ספטמבר 2004 ||לימים רמ"ט מילואים אוגדה 252
|-
| אילן מלכא || ספטמבר 2004 – יוני 2006 || לשעבר ראש מטה פיקוד המרכז
|-
| משה אור || יוני 2006 – דצמבר 2009 || מפקד החטיבה במבצע עופרת יצוקה
|-
| עופר וינטר || דצמבר 2009 – מאי 2011 || לימים מפקד עוצבת האש
|-
| אבי דהן || מאי 2011 – אוגוסט 2013 || כיום ראש מחלקת כושר קרבי בזרוע היבשה
|-
| יקי דולף || אוגוסט 2013 – אפריל 2015 || לימים מפקד אוגדת יהודה ושומרון
|-
| ערן אוליאל || אפריל 2015 – יולי 2017 || לימים קצין חי"ר וצנחנים ראשי
|-
| יהודה ואך || יולי 2017 - יולי 2019 || לימים מפקד עוצבת סיני
|-
| אליאב אלבז || 4 באוגוסט 2019 - 29 ביולי 2021 || לימים מפקד בה"ד 1
|-
| ירון סימסולו || 29 ביולי 2021 - 28 בספטמבר 2023 ||
|-
| אלעד שושן || 28 בספטמבר 2023 – || מפקד החטיבה במלחמת חרבות ברזל
|}

==קישורים חיצוניים==

* [http://www.glz.co.il/PrintNewsArticle.aspx?newsid=96118 משפחת מוגרבי, או משפחת "שועלי מרום"?], גלי צה"ל, 27 בדצמבר 2011.
* נועה בן אהרון, [http://mazi.idf.il/5552-7156-he/IGF.aspx מילואימניק מודל 2009], אתר זרוע היבשה, 05 בינואר 2009.
* נועה בן אהרון, [https://web.archive.org/web/20160303214113/http://mazi.idf.il/113-7161-he/IGF.aspx המטרה: אימונים מדויקים], אתר זרוע היבשה, 06 בינואר 2009.
* נועה הורוויץ, במחנה [https://web.archive.org/web/20090228161806/http://dover.idf.il/IDF/News_Channels/bamahana/09/04/0413.htm "כל הזמן קיוויתי שהם מחכים שאחזור מהברית, שהם לא תוקפים בלעדיי"], אתר דובר צה"ל, 21 בינואר 2009.
* [http://www.glz.co.il/PrintNewsArticle.aspx?newsid=96089 המנהל שמבלה רבע שנה במילואים], גלי צה"ל, 27 בדצמבר 2011.
* .
* .
* .
* עמית קורח, [https://web.archive.org/web/20140601002508/http://mazi.idf.il/3834-7902-he/IGF.aspx על חריצות ושאיפות גבוהות], אתר זרוע היבשה, 18 במאי 2009.
* .
* .
* 
* 
* 
* 

== הערות שוליים ==

646
646
646